Deputata USR Diana Buzoianu a declarat marți în emisiunea Bună, România, cu Daniel Zamfir și Radu Buzăianu că de vină pentru rezultatele dezastruase de la testele PISA sunt cei care s-au ocupat în ultimii zeci de ani de sistemuld e educație. Aceasta a precizat că peste încă 5-6 ani se vor vedea și "dezastrul măsurilor pe care le-a luat Ligia Deca":
"Sunt niște efecte de fapt ale sistemului educațional dus în eșec în ultimii zeci de ani. Ideea este așa, examenul acesta PISA este dat de elevii de 15 ani, elevi care sunt în clasa a VIII-a deja și acești copii care au fost examinați practic mulți dintre ei nu sunt capabili să înțeleagă ce citesc.
Noi am trimis generații întregi de copii, au stat opt ani în școală și după opt ani ei nu sunt capabili să înțeleagă ce citesc, niște noțiuni minime de bază, științifice.
Cine ar putea să fie de vină în afară de cei care se ocupă de acest sistem educațional. Cum putem să dăm vina pe copiii care ascultă muzică sau pe părințiic are nu știu ce ar mai putea să facă. Realitatea este că este un sistem care eșuează complet. Noi am ratat o șansă uriașă pe care o aveam. Doamna Ligia Deca nu este de vină pentru rezultatele de acum la PISA pentru că în educație rezultatele se văd în ani de zile. În următorii 5-6 ani o să se vadă dezastrul măsurilor pe care le-a luat doamna Deca".